Tammsaare varasemad külarealistlikud tööd, mis ilmusid käesoleva sajandi  esimesel aastakümnel, sisaldavad tubli annuse tõsielulisi sugemeid. Tema külajutukese "Kuresaare vanad" (1901) algkujud pärinevad Tammsaare-Põhja ja -Lõuna talu ühi­sest saunast. Selles väikeses saunahütis elanud vana rätsep Mih­kel Sikenberg oma naise Leenuga. Saunamees Sikenberg pole tahtnud tööd teha ja vedanud seanahka. Talvel maganud ta ena­masti ahjul, kuna suvel käinud kalal ja küttimas, uskudes oma heasse õnne. Selle laisavõitu rätsepa ja tema käbeda naise ees­kujul joonistas Tammsaare Kuresaare Matsi ja  eide tüübid, fan­taasia varal kujutades nende vastuolulist vahekorda. Polnud saunaonu Sikenbergi ja tema naise lahkumine siit maailmast sugugi nii tülisid kpitav ega samaaegne kui Kuresaare vanakeste oma. Saunamees Sikenbergi lesk abiellus koguni teiskordselt ja suri mitu aastat pärast oma esimese mehe surma.